На основу Покрајинске скупштинске одлуке о Годишњем програму коришћења средстава из Буџетског фонда за шуме АП Војводине за 2023. годину („Службени лист АП Војводине”, бр. 54/2022, 27/23-измена и 35/23-измена), Покрајинске скупштинске одлуке о буџету АП Војводине за 2023. годину („Службени лист АП Војводине”, бр. 54/2022, 27/23-измена и 35/23-измена) и члана 17. Правилника о спровођењу конкурса које расписује Покрајински секретаријат за пољопривреду, водопривреду и шумарство („Службени лист АП Војводине“ 8/2023), **Покрајински секретаријат за пољопривреду, водопривреду и шумарство** (у даљем тексту: Секретаријат),

**објављује измену**

**К О Н К У Р С А**

**за доделу средстава из Годишњег програма коришћења средстава**

**из Буџетског фонда за шуме АП Војводине за 2023. годину**

У Конкурсу за доделу средставаиз годишњег програма коришћења средстава из буџетског фонда за шуме АП Војводине за 2023. годину објављеном у дневном листу „Дневник“ 18.03.2023.године и у „Службеном листу АП Војводине“ број 12/23 од 15.03.2023. године (у даљем тексту: Конкурс) у тачки **2.** **ИЗНОС И НАМЕНА СРЕДСТАВА** мењају се подтачке 1. и 2. тако да гласе:

„

1. **Пошумљавање – подизање нових шума** у укупном износу до 20.000.000,00 динара по следећим максималним јединичним ценама:
* за пошумљавање тврдим и племенитим лишћарима до 220.000,00 динара по хектару;
* за пошумљавање меким лишћарима и четинарима до 180.000,00 динара по хектару;
* за пошумљавање багремом до 140.000,00 динара по хектару.

Средства се додељују за пошумљавање необраслог шумског земљишта, пољопривредног земљишта у складу са Законом о пољопривредном земљишту и другог земљишта на којем је дозвољено пошумљавање.

1. **Мелиорација деградираних шума** у укупном износу до 61.000.000,00 динара по максималној јединичној цени до 150.000,00 динара по хектару.

Средства се додељују за мелиорацију деградираних шума на површинама обухваћеним основама газдовања шумама или санационим плановимаза штете од олујног невремена у 2023. години на које је дало сагласност Министарство пољопривреде, шумарства и водопривреде.“

У тачки **3. КОРИСНИЦИ СРЕДСТАВА** на крају друге алинеје (- за средства из тачке 2.) додаје се текст: „**или санационе планове за штете од олујног невремена у 2023. години на које је дало сагласност Министарство пољопривреде, шумарства и водопривреде**.“

У тачки **5. ВРЕМЕНСКИ ОКВИР КОНКУРСА** мења се рок за подношење пријава на Конкурс са осталом потребном документацијом за тачке 1. и 2. тако да гласи: **„20.10.2023. године“.**

У тачки **6. ПОТРЕБНА ДОКУМЕНТАЦИЈА** у пасусу **Посебна документација** за сваку појединачну тачку, која се доставља уз основну документацију, на крају друге алинеје **(- за средства из тачке 2.**) додаје се текст: „**и санационе планове за штете од олујног невремена у 2023. години на које је дало сагласност Министарство пољопривреде, шумарства и водопривреде**.“

У осталом делу Конкурс остаје непромењен.

У Новом Саду, 27.09.2023.године.

**Покрајински секретар за пољопривреду,**

**водопривреду и шумарство**

**Владимир Галић**

Посл. Број: 104-401-1534/2023-07